طالب وعايف دروسي واقرا اشعار وجرايد
وعاشگ بنيه بقسمنة والگلب بس الها رايد
هي حلوة .. هواية حلوة واني عمي شلون واحد
بالفرن ناسيني اهلي وحتى لون عيوني جارد
حاولت الفتنظرها بكل وسيلة وماني فايد
غيرت لبسي ومشيتي وفكري بالمودات شارد
وجللت شعري وصبغته ولبست حتى گلايد
گعدتني ع الحديدة لا بعت حتى الحدايد
لا تگلي ولا اگلك بهذلتني الله شاهد
وهي تدري بس خبيثة يعني ثولة وقلب بارد
وانه نار بنص دليلي خاف اصارحها وتعاند
مرة اگول احجي وياها ومرة اگولن خلني راچد
گمت اتمتم گمت اعتعت گمت احس بلساني جامد
چني سيارة عتيگه وانكسر من عدها گايد
ردت افلت مكــدرت كالت اتفضل شرايد
كلت عفوا من رخصتج بلكي عندج قلم زايد
المايك ليكي يا وزة
التعديل الأخير تم بواسطة نوور ; 1 - 10 - 2012 الساعة 1:03 AM.
Powered by vBulletin® Copyright ©2000 - 2016, Jelsoft Enterprises Ltd.
SEO by vBSEO